Les brigands (Film)
Les brigands ass e franséisch-lëtzebuergesch-däitsche Spillfilm vum Frank Hoffmann a Pol Cruchten, dee sech labber um Friedrich von Schiller sengem Theaterstéck Die Räuber inspiréiert.

En hat an Däitschland Première den 13. Januar 2015 um Max Ophüls-Festival an zu Lëtzebuerg den 1. Mäerz 2015 um Luxembourg City Film Festival. De 25. Mäerz koum en an de Kino.

Wourëms geet et am Film? 
De Karl Escher gëtt no 3 Joer aus dem Prisong entlooss, wou e souz, well e säi Papp protegéiert hat, deen e bekannte Banquier zu Lëtzebuerg ass. Hie verdächtegt säi Brudder Franz, Geldwäsch ze bedreiwen. Mee well de Franz näischt dovu wësse wëll an en dobäi nach als Ex-Prisonnéier bei der Famill schlecht mécht, schléisst hie sech enger Gangsterband un, déi sengem Papp säin neien Associé kidnappe wëllen....

Soss 
De Film war bei der 7. Editioun vum Lëtzebuerger Filmpräis an der Kategorie "Beschte Spillfilm" nominéiert.

Um Spaweck 
 Die Räuber op filmportal.de  
 Den Trailer op vimeo.com

Filmer 2015
Däitsch Filmer
Franséisch Filmer
Lëtzebuergesch Filmer
Filmer vum Pol Cruchten
Filmer vum Frank Hoffmann